ועדת הכספים, כנסת 18, פרוטוקול מספר 241, 2009-12-22 10:00

משה גפני: אני פותח את ישיבת ועדת הכספים.

משה גפני: אנחנו מקדמים בברכה את מבקר המדינה השופט מיכה לינדנשטראוס.

משה גפני: ברוכים הבאים.

מיכה לינדנשטראוס: ברוכים הנמצאים.

משה גפני: תודה רבה.

משה גפני: יש כמה נושאים שקשורים למבקר המדינה ונלך לפי הסדר.

משה גפני: הנושא הראשון הוא מינוי מנכ"ל בפועל למשרד מבקר המדינה.

משה גפני: אדוני המבקר, בבקשה.

מיכה לינדנשטראוס: בחודשים האחרונים אנחנו נעזרים במינוי בפועל של מר שמואל גולן שהוא מנהל החטיבה לשלטון המקומי במשרד המבקר.

מיכה לינדנשטראוס: הוא גם אחראי על כל נושא מימון המפלגות, פריימריס וכל מה שקשור בביקורת על מימון המפלגות ולפני כמה חודשים פניתי אליו וביקשתי אותו גם לשמש כממלא מקומו של המנכ"ל לתקופה של שלושה חודשים שהארכתי אותה בעוד שלושה חודשים.

מיכה לינדנשטראוס: מר גולן הוא אחד העובדים הוותיקים שלנו והוא מוכר לכם היטב.

מיכה לינדנשטראוס: הוא איש צבא לשעבר, היה בדרגת אלוף משנה בצה"ל ושימש כמפקד תותחנים פיקודי ובתפקידים אחרים בכירים אותם הוא מילא.

מיכה לינדנשטראוס: הוא כמובן בעל תואר שני.

מיכה לינדנשטראוס: אצלנו במשרד הוא עסק בביקורת, לאחר מכן היה מנהל אגף, לאחר מכן היה מנהל חטיבה והתקדם את ההתקדמות הטובה שלו שהיא גם מצביעה על ההצלחות שלו במסגרת מילוי תפקידו.

מיכה לינדנשטראוס: מבחינת החוק ומבחינת חוק שירות המדינה (מינויים) אמרתי לעצמי שאני אפנה אליכם עכשיו כאשר הולכת להסתיים תקופת שלושת החודשים ואבקש את האישור שלכם, אישור ועדת הכספים של הכנסת, למינוי שלו בפועל.

מיכה לינדנשטראוס: אני כבר אומר לכם שהמינוי בפועל הזה יהיה לתקופה קצובה כי אני מחפש מנכ"ל.

מיכה לינדנשטראוס: אני עומד בקשר עם כמה מועמדים שישמשו בתפקיד של מנכ"ל משרד המבקר, ביניהם אנשים שהם נראים לי ואני צריך לבדוק את הדברים האלה היטב.

מיכה לינדנשטראוס: המינוי הוא מינוי מאוד מאוד משמעותי, מאוד רציני, מאוד אחראי כי מנכ"ל המבקר, כאשר המבקר איננו, הוא מחליף את המבקר כי בחוק למבקר אין סגן.

מיכה לינדנשטראוס: לכן, מכאן החשיבות הגדולה.

מיכה לינדנשטראוס: גם לפי עברו האזרחי וגם לפי עברו הצבאי המובהק והמצוין של מר גולן, אני חושב שהוא ראוי בהחלט להמשיך את התקופה עד שאני אמצא מנכ"ל.

מיכה לינדנשטראוס: אני רוצה להדגיש, עד שאני אמצא מנכ"ל.

אמנון כהן: הוא מודע לכך?

מיכה לינדנשטראוס: כן, הוא מודע.

מיכה לינדנשטראוס: ודאי.

מיכה לינדנשטראוס: הוא מודע לכך.

מיכה לינדנשטראוס: אתם תראו אותו עוד מעט כי הוא מופיע כאן בעניין של הבחירות של המפלגות.

מיכה לינדנשטראוס: אתם מכירים אותו.

משה גפני: אנחנו מכירים אותו ומוקירים אותו.

מיכה לינדנשטראוס: תודה רבה.

מיכה לינדנשטראוס: זה משמח אותי.

מיכה לינדנשטראוס: אני רוצה לומר לכם שיכול מאוד להיות שבתקופה הקרובה כבר יימצא מנכ"ל ואז אני אגיע אליכם על פי החוק ועל פי המקובל ואציג אותו, אבל בינתיים הייתי רוצה לקבל מכם את האישור כדי שאני אוכל להיערך.

אמנון כהן: אתה לא יכול להמשיך את מה שעשית עד עכשיו?

מירי רגב: הוא לא יכול בלי אישור שלנו.

מיכה לינדנשטראוס: לדעתי אני צריך את האישור של ועדת הכספים.

אמנון כהן: אתה לא יכול להאריך בעוד שלושה חודשים?

משה גפני: היועצת המשפטית.

שגית אפיק: למעשה חוק שירות המדינה (מינויים) מדבר על שלושה חודשים בלבד.

שגית אפיק: הוא גם לא מדבר על הארכה נוספת, למיטב הבנתי.

שגית אפיק: הוראה דומה בחקיקה אחרת פורשה כשלושה חודשים פעם אחת בלבד.

שגית אפיק: גם הבקשה הזאת שבפניכם למינוי בפועל נוסף, נובעת מאיזושהי הוראה בתקשי"ר שלא ברור אם היא יכולה לסתור את החקיקה הראשית שנמצאת כאן.

שגית אפיק: יש כאן יצור כלאיים שהוא למעשה לא מופיע בחוק שירות המדינה (מינויים) ומכיוון שאנחנו נמצאים במצב כזה שהוועדה בעצם משמשת כממשלה במצב הזה וכממשלה אתם נדרשים לאשר את המינוי בפועל, צריך לזכור במהלך האישור הזה את תכלית החוק ותכלית החוק הייתה שמינוי בפועל יהיה לתקופה מאוד קצובה ולתקופה מאוד מאוד קצרה.

שגית אפיק: לכן, אם תחליטו לעשות את זה מעכשיו ואילך, זאת אומרת, בלי לשאול את עצמכם את השאלה מה שנעשה עד היום, האם זה פגום או האם זה תקין, מרגע זה ואילך אתם צריכים לקבל החלטה על מינוי בפועל לתקופה שאתם תקצבו אותה והיא צריכה להיות תקופה קצרה במהלכה באמת יגיע המבקר עם החלטה על מינוי.

אמנון כהן: צריכים לתחום את זה עכשיו בזמן?

שגית אפיק: כן.

מירי רגב: שלושה חודשים נראה לי זמן סביר בהחלט.

אמנון כהן: כמה זמן מבקש המבקר?

מיכה לינדנשטראוס: הפרשנות הזאת לא מקובלת עלי.

מיכה לינדנשטראוס: היא לא מקובלת על משרד המבקר.

משה גפני: תכף נשמע את היועצת המשפטית של המבקר.

מיכה לינדנשטראוס: אני מציע שנשמע את נורית ישראלי שהיא היועצת המשפטית שלי.

משה גפני: אני מבקש מהיועצת המשפטית של משרד מבקר המדינה.

משה גפני: חשוב לי לדעת מה אומרת היועצת המשפטית של הוועדה אבל אנחנו נלך לקולה מכיוון שאנחנו מאוד מכבדים את מבקר המדינה.

שגית אפיק: צריך לקצוב את התקופה.

משה גפני: בסדר.

משה גפני: אנחנו מקבלים את זה.

מירי רגב: אנחנו צריכים להצביע על זה?

שגית אפיק: כן.

משה גפני: אנחנו צריכים להצביע, בוודאי.

משה גפני: חברי הוועדה מכירים את שמואל גולן ואנחנו חושבים שזה מינוי ראוי.

משה גפני: אנחנו מבינים גם שהייתה בעיה בעניין של המנכ"ל.

משה גפני: תפקידה של היועצת המשפטית של הוועדה להעמיד אותנו במקום מבחינה משפטית.

משה גפני: אני לא אומר שאנחנו הולכים לפי בית הלל, מכיוון שזו אמירה לא נכונה.

משה גפני: בית הלל בהרבה דברים מחמירים לעומת בית שמאי.

משה גפני: אתה יודע אדוני המבקר, לא כולם יודעים את הכל, אבל אנחנו הולכים לקולה ולקולה בעניין הזה זה לסייע למבקר לעשות את עבודתו החשובה והמצוינת כפי שהוא עושה.

משה גפני: אנחנו באמת נקצוב את התקופה.

משה גפני: אתה גם מבקש תקופה של שלושה חודשים.

מיכה לינדנשטראוס: אני לא הייתי קוצב.

מיכה לינדנשטראוס: הייתי משאיר את זה פתוח.

מיכה לינדנשטראוס: אדוני, אולי נשמע את עורכת הדין נורית ישראלי.

משה גפני: בבקשה.

משה גפני: היועצת המשפטית של משרד מבקר המדינה.

נורית ישראלי: אדוני היושב ראש, נכבדיי, אכן כמו שאמרה היועצת המשפטית הנכבדה של הוועדה, הוועדה הזאת עבור משרדנו משמשת כפונקציה שמשמשת הממשלה עבור שירות המדינה לפי חוק שירות המדינה (מינויים) וזה נקבע בחוק, וזה נקבע כדי לשמור על הפרדת הרשויות, על העצמאות ואי התלות של משרד מבקר המדינה.

נורית ישראלי: אז מה שעושים בשירות המדינה לגבי משרדי הממשלה ומה שעושים כאשר פונים לממשלה, אנחנו פונים אל ועדת הכספים.

נורית ישראלי: אכן, כתוב בסעיף 12 לחוק שאם יש סיטואציה שנבצר ממנהל כללי לתקופה מסוימת להשתמש בסמכותו, למלא את תפקידו משום שהוא נעדר או נטול כושר מחמת כל סיבה, רשאי השר להטיל את התפקיד על מנהל כללי או על עובד מדינה לתקופה שלא תעלה על שלושה חודשים.

נורית ישראלי: זה לשון הסעיף.

נורית ישראלי: מה שקרה הוא שבפועל מציאות החיים הראתה ששלושה חודשים הם לא מספיק זמן.

נורית ישראלי: קודם כל, יש פרשנות שאומרת שאם מוסמכים לעשות שלושה חודשים, מוסמכים לשוב ולעשות את זה שוב.

משה גפני: כן, את זה גם היועצת המשפטית אמרה.

נורית ישראלי: ברור.

נורית ישראלי: בפועל מציאות החיים הראתה שלא מספיק זמן.

נורית ישראלי: לא עלינו יש אנשים שהם חולים ולא יודעים בדיוק מה קורה אתם, הם נבצרים מסיבה רפואית, גם לא רוצים בצורה לא נעימה לומר שהם מבטלים לו את המינוי כאשר אותו אדם חולה, ושכולם יהיו בריאים.

נורית ישראלי: זאת אפשרות אחת.

נורית ישראלי: אפשרות אחרת היא שסיום קדנציה של מנכ"ל אחד סמוכה לתקופת הבחירות למשל, ואז מאוד קשה לבחור מנכ"ל קבוע ובכל זאת זה יכול לקחת יותר משלושה חודשים.

נורית ישראלי: כל הסיטואציות האלה היו בפני נציבות שירות המדינה בזמנו ובמקרה הייתה לי ההזדמנות כאשר הייתי היועצת המשפטית של הנציבות ואז בהודעת נש"מ נו-29 אנחנו תיקנו את התקנה בגלל שהיו בעיות בפועל עם שלושת החודשים האלה.

נורית ישראלי: אמרנו שהרי החוק כאילו אומר שיש לך אחת משתי אפשרויות: או שתמנה מנכ"ל קבוע מעכשיו ואילך או שתמנה מנכ"ל לשלושה חודשים ותו לא.

נורית ישראלי: כאילו אין דרך שלישית.

נורית ישראלי: אנחנו אמרנו שנסיבות החיים, היו מקרים, גם נסיבות אישיות, והבית הזה כמובן מבין שיש כל מיני מצבים בין אישיים וגם נסיבות של קונסטלציה פוליטית שמביאה אותנו ללוח זמנים שאי אפשר למנות באמת מנכ"ל קבוע.

משה גפני: אני לא רואה שיש מחלוקת.

משה גפני: מה את מציעה לעשות?

נורית ישראלי: למנות מינוי בפועל עד שהמבקר יבוא בפני הוועדה הנכבדה.

משה גפני: לא לקצוב זמן?

נורית ישראלי: לא.

נורית ישראלי: לא לקצוב זמן.

נורית ישראלי: זאת הצעתנו.

שגית אפיק: זה חריג וחריג צריך לפרש בצמצום.

נורית ישראלי: אבל זאת אפשרות.

משה גפני: ארבעה חודשים אפשר?

מיכה לינדנשטראוס: אני חושב שארבעה חודשים זה בסדר.

משה גפני: לפי דעתי אם לא נקצוב זמן, זה לא יעמוד בבג"צ.

נורית ישראלי: אדוני היושב ראש, הסעיף קיים.

נורית ישראלי: מוצג כאילו אין אפשרות כזאת, אבל יש אפשרות.

מירי רגב: ---

אמנון כהן: את מדברת לא לעניין.

מירי רגב: אני מאוד מעריכה אותך.

אמנון כהן: פגעת בי קשות.

מירי רגב: סליחה אם פגעתי בך.

אמנון כהן: את זורקת משפטים, את לא חושבת מה את אומרת, הדברים נרשמים בפרוטוקול.

מירי רגב: אני חוזרת בי.

אמנון כהן: אל תגידי מלים כאלה.

אמנון כהן: לא מתאים לי.

מירי רגב: אני מבקשת סליחה אם פגעתי בך.

אמנון כהן: היא אומרת דברים.

אמנון כהן: זה לא מתאים.

משה גפני: אנחנו כאן בישיבת ועדה.

אמנון כהן: אבל הדברים נרשמים בפרוטוקול.

מירי רגב: סליחה אם פגעתי בך.

אמנון כהן: מה זה הדבר הזה?

מירי רגב: אני חוזרת בי.

מירי רגב: חזרתי בי ליד כולם ואמרתי סליחה אם פגעתי בך.

אמנון כהן: מאיפה לקחת את הדברים האלה?

מירי רגב: אי אפשר לדבר כאן בצחוק.

אמנון כהן: זה לא צחוק.

מירי רגב: זה היה צחוק.

מירי רגב: אני חוזרת בי ואומרת סליחה אם פגעתי בך.

מירי רגב: בפעם הרביעית לומר את זה?

מירי רגב: סליחה אם פגעתי בך.

מירי רגב: זה היה בצחוק ולא התכוונתי לרגע לפגוע בך.

מירי רגב: עצרתי את הישיבה וביקשתי סליחה אם פגעתי בך.

מירי רגב: לא הייתה שום כוונה לפגוע בך.

משה גפני: תודה רבה.

משה גפני: אנחנו חוזרים לנושא הדיון.

נורית ישראלי: אדוני היושב ראש, עוד משפט אחד.

נורית ישראלי: נשמע כאן מפי היועצת המשפטית כאילו בקשתנו שלא לקצוב איננה אפשרית, אבל זה לא נכון.

נורית ישראלי: אני רק רוצה להעמיד את הדברים על דיוקם.

נורית ישראלי: אפשרות ראשונה היא להטיל שלושה חודשים ואפשרות שנייה היא מינוי בפועל לתקופה העולה על שלושה חודשים, נעשה על ידי הממשלה או טעון אישורה בדומה למינוי של קבע.

נורית ישראלי: מבחינתנו על ידי הוועדה.

נורית ישראלי: זאת אומרת, זאת אפשרות קיימת.

משה גפני: גבירתי היועצת המשפטית, אני נוהג בוועדה כאן ללכת לקולא בנושא שכל חברי הוועדה סבורים שצריך ללכת לקולה.

משה גפני: מצד שני, דיברתי עם המבקר והמבקר גם מציע את זה, ואני שמח על כך.

משה גפני: אני לא נכנס לדיון המשפטי.

משה גפני: אנחנו לא משפטנים.

משה גפני: אנחנו מקבלים את הייעוץ המשפטי ואנחנו סומכים עליו.

משה גפני: אנחנו צריכים לפשט את הליכי החיים במה שאפשר.

משה גפני: יש לנו מספיק בעיות מסובכות גם בלי זה.

משה גפני: עבודת המבקר היא עבודה מאוד חשובה.

משה גפני: את המינוי בפועל שהמבקר מציע, את שמואל גולן, כולנו מכירים, מעריכים ומוקירים את העבודה שלו רבת השנים ואנחנו נאשר את זה לארבעה חודשים מתוך תקווה שבתוך ארבעה חודשים יימצא מנכ"ל קבוע.

משה גפני: אם לא יימצא, ונקווה שכן יימצא, אנחנו כאן.

מיכה לינדנשטראוס: יכול להיות שתוך ארבעה חודשים יימצא מנכ"ל חדש.

משה גפני: בעזרת השם יימצא.

משה גפני: לא צריך לדבר היפותטית שלא יימצא, כי יימצא.

מסי גויל: בהמשך לדברים שאמרה היועצת המשפטית של משרד מבקר המדינה.

מסי גויל: אכן הפרקטיקה הנוהגת היום בשירות המדינה היא שעלתה משרתו של מנהל כללי של משרד או נבצר ממנו מלמלא את תפקידו באופן זמני, עד שלושה חודשים השר, בהתייעצות עם הנציב, רשאי למנות ממלא מקום.

מסי גויל: זה מוגבל לשלושה חודשים.

מסי גויל: אם רוצים מעבר לשלושה חודשים, מביאים את זה לאישור הממשלה או במקרה הזה לאישור ועדת הכספים.

משה גפני: ולכן מה אתה מציע?

מסי גויל: לכן לכאורה אם אתם מעונינים למנות את המינוי הזמני הזה לתקופה של מעבר לשלושה חודשים, אתם צריכים לאשר את זה וזה אפשרי.

שגית אפיק: לא אמרתי שזה לא אפשרי.

שגית אפיק: אמרתי שמדובר בחריג וחריג צריך לפרש בצמצום.

שגית אפיק: אמרתי שאנחנו נמצאים כבר אחרי שישה חודשים שזה נעשה בלי אישור הוועדה.

שגית אפיק: לפי מה שאתה אומר בעצם היה צריך לבוא אל הוועדה כבר אחרי שלושה חודשים.

משה גפני: אני לא למדתי משפטים, אני בור ועם הארץ בעניין הזה, אבל סביר להניח שהפרשנות של היועצת המשפטית של הוועדה היא הפרשנות הנכונה.

משה גפני: יש כאן חקיקה ראשית ויש כאן נישה שלא מולאה על ידי המשפטנים של הממשלה.

משה גפני: צריך לתקן את העניין הזה משום שבאמת המצב הזה – כמו המקרה שלפנינו – הוא מקרה בלתי סביר.

משה גפני: אז מה נעשה עכשיו?

משה גפני: לא יהיה מנכ"ל למשרד מבקר המדינה?

משה גפני: הפרשנות נכונה, אבל החיים יותר חזקים מהפרשנות והחוקים לא נעשו כדי לשמור עליהם כמו אני לא יודע מה אלא הם צריכים להיות מותאמים להלכי החיים.

משה גפני: לכן אני מקבל את העמדה של המבקר לאשר את המינוי לארבעה חודשים.

משה גפני: חז"ל אומרים כבר שלא חרבה ירושלים אלא שהעמידו דבריהם על דין תורה.

משה גפני: על דין תורה.

משה גפני: לא כל דבר צריך להיות מרובע.

משה גפני: אם אנחנו מאשרים, אני אבקש ממר גולן שנמצא כאן לדיון הבא להיכנס כדי שנברך אותו.

אמנון כהן: אני רוצה שוב לחזק את ידיו של מבקר המדינה.

אמנון כהן: אני מכיר אישית את מר גולן בתפקידי הקודם כיושב ראש הוועדה לענייני ביקורת המדינה.

אמנון כהן: עבדנו בשיתוף פעולה ואכן הוא איש מקצועי וראוי.

אמנון כהן: אם המבקר מבקש אותו, כמובן אנחנו נענים לבקשתו.

אמנון כהן: אני מאוד שמח שאנחנו תוחמים את התקופה בזמן כי אי אפשר היה לקבל החלטה להשאיר את זה פתוח ואז גם זה שנבחר נמצא בבעיה כי הוא לא יודע מה הסטטוס שלו ועד מתי הוא יהיה בתפקיד.

אמנון כהן: כך כל אחד יודע ואתה אומר עד ארבעה חודשים תמצא את האדם הראוי.

מירי רגב: כבוד היושב ראש, האם ניתן לשאול את מבקר המדינה איזה נושאים עומדים כרגע על שולחנו מבחינת העיסוקים שהוא עוסק בהם?

משה גפני: אתה לא חייב לענות על הכל אדוני המבקר, אבל בקשר למים.

משה גפני: חשבתי כל הזמן איך תגיעי לנושא המים בדיון על מינוי מנכ"ל משרד מבקר המדינה.

מגלי והבה: אני מתנצל על שלא הגעתי לישיבה בזמן.

מגלי והבה: המנכ"ל הזמני מונה ועכשיו רוצים להאריך את תקופת כהונתו?

משה גפני: הוא עוד לא מונה.

משה גפני: אנחנו צריכים לאשר אותו.

משה גפני: המבקר מציע אותו.

מגלי והבה: הוא היה ממלא מקום.

משה גפני: כן.

מגלי והבה: למה רק לארבעה חודשים?

מגלי והבה: למה לפרק זמן?

מגלי והבה: הייתי מנכ"ל משרד ממשלתי ואני יודע שלאתר, יש פרק זמן.

מגלי והבה: מדינת ישראל מבורכת באנשים שיכולים לעשות תפקידים גם אצל כבוד מבקר המדינה כי זה אחד התפקידים החשובים.

מגלי והבה: למה אנחנו בונים את עצמנו על הזמניות ולא על משהו קבוע?

משה גפני: אתה צודק.

משה גפני: זה נאמר בתחילת הישיבה.

משה גפני: אדוני המבקר, בבקשה.

מיכה לינדנשטראוס: מצבנו כדלקמן.

מיכה לינדנשטראוס: אני מנהל משא ומתן או שיחות עם מועמדים וזה ייקח פרק זמן.

מיכה לינדנשטראוס: עשיתי את זה גם קודם עם מועמדים שונים שלדעתי הם בעלי רמה מתאימה.

מיכה לינדנשטראוס: אני מניח שתוך פרק זמן לא רחוק הנושא יסתיים, המשא ומתן יסתיים ואז אני אגיע אליכם כדי לבקש מינוי קבוע.

מיכה לינדנשטראוס: העליתי את הנושא של מר גולן, אמרתי את הדברים ואני מניח שהיושב ראש יחזור עליהם.

מגלי והבה: תודה.

משה גפני: רבותיי, מבקר המדינה מבקש מוועדת הכספים את אישור מינויו של מר שמואל גולן, משנה למנכ"ל ומנהל החטיבה לביקורת השלטון המקומי, לתפקיד מנכ"ל בפועל של משרד מבקר המדינה לתקופה של ארבעה חודשים.

משה גפני: מי בעד אישור המינוי?

משה גפני: ה צ ב ע ה

משה גפני: מר שמואל גולן, לא הייתה התלבטות בין חברי הוועדה.

משה גפני: קודם כל, עצם העובדה שמבקר המדינה מבקש את זה ואנחנו מחשיבים מאוד ומעריכים מאוד את עבודתו המצוינת של מבקר המדינה ושל משרדו.

משה גפני: אנחנו גם מכירים אותך אישית, אנחנו מכירים את עבודתך רבת השנים שהיא עבודה רצינית, אחראית ומקצועית.

משה גפני: אנחנו בוועדה הזאת מגיעים הרבה פעמים להצבעות עם הרבה התלבטויות, מחלוקות ודיונים, בעיקר עם משרדי הממשלה ובעיקר שבעיקר עם משרד האוצר, וחלק מהעניין הוא גם מה שרמזה חברת הכנסת רגב, על נושא המים, אנחנו נמצאים בהתלבטויות קשות אבל הבוקר יש לנו הצבעה שאין בה התלבטות, שכל חברי הוועדה מקיר לקיר – גם אם היו כולם, היו תומכים במינוי הזה – מצביעים בעד.

משה גפני: אני מאחל לך בהצלחה.

משה גפני: אני מברך אותך על המינוי ושתמשיכו לעשות את עבודתכם, אדוני מבקר המדינה, בנאמנות כמו שאתם עושים, במסירות, ביעילות ושיהיה לך מזל טוב.

משה גפני: אתה יודע שכל מינוי, אפילו מינוי לתקופה מסוימת, גם על זה חז"ל אומרים שממנים אותו מהשמים והמינוי הזה הוא מינוי שאנחנו מברכים עליו ואנחנו חושבים שהוא מינוי ראוי.

משה גפני: בהצלחה ותודה רבה.

אמנון כהן: אני רוצה לברך את מר שמואל גולן אתו עבדתי בצמוד עת הייתי יושב ראש הוועדה לענייני ביקורת המדינה.

אמנון כהן: ראיתי בו איש מקצוע מעולה שעושה עבודתו נאמנה, גם מטפל לאחר דיונים אצלנו לתיקון הליקויים בהמשך וגם מעדכן את הוועדה.

אמנון כהן: אני חושב שלאחר שמבקר המדינה מבקש את מינויו, אנחנו סמוכים ובטוחים שהאיש ראוי ויעשה את עבודתו נאמנה.

אמנון כהן: ואולי, מי יודע, אולי הוא יהיה המנכ"ל הקבוע של המשרד.

אמנון כהן: אני מאחל לך הצלחה בהמשך תפקידך.

אמנון כהן: משרד מבקר המדינה הוא משרד מאוד חשוב, מאוד ראוי ואתם נהנים מאהדה ציבורית כי אתם עושים עבודה נאמנה ומסורה, ואנחנו אתכם.

פניה קירשנבאום: אני מצטרפת לברכות.

פניה קירשנבאום: אני חושבת שהמינוי הוא מינוי ראוי ואם זאת המלצתו של המבקר, על אחת כמה וכמה.

פניה קירשנבאום: אני הייתי שקועה בקריאת המסמך ואני רוצה לבדוק אם אני טועה במסמך הזה או לא.

משה גפני: לא, עוד לא.

משה גפני: זה המסמך הלא נכון.

משה גפני: תכף נדבר על זה.

משה גפני: זה הסעיף הבא.

פניה קירשנבאום: אם כן, אני מברכת את מר גולן ומאחלת לך הצלחה.

פניה קירשנבאום: אולי באמת כדאי לנו לקיים ישיבה גם עם המבקר וגם עם המנכ"ל לגבי כל מיני נושאים שהצטברו על שולחנה של הוועדה כי גם יש שאלות.

פניה קירשנבאום: אני כמובן יכולה להתקשר או להיפגש כאן בפרוזדורים, אבל אולי זה הזמן לקיים דיון משותף כדי שנוכל להעלות נושאים שהצטברו על שולחננו.

פניה קירשנבאום: בהצלחה.

משה גפני: בסדר, נדבר על זה.

מירי רגב: אני חושבת שהמינוי הזה הוא מינוי ראוי.

מירי רגב: אני מכירה את המנכ"ל בפועל שנים רבות, עוד מצה"ל.

מירי רגב: איש הגון, איש ישר.

מירי רגב: גם לאור זה שהמבקר ביקש שנאשר את המינוי שלו, אני מסכימה לכך.

מירי רגב: אני חייבת לומר במעמד הזה שלצערי נוצר מצב שאנחנו פונים למבקר המדינה על מנת לעשות צדק על דברים שאנחנו בכנסת לא מסוגלים לתקן.

משה גפני: אין דבר כזה.

מירי רגב: אני אומרת לך.

מירי רגב: אנחנו עושים את זה.

מירי רגב: אני אומרת לך שהפנייה שלי למבקר המדינה בנושא המים, לא הייתה פנייה מאהבה גדולה אלא משום שלא היה לי שום כלי פרלמנטרי אחר ומשום שידעתי שאת הצעת החוק שלי לגבי הפיקוח על המים לא יאשרו, הצעת חוק שאתה הובלת בשם כל הוועדה לא יאשרו.

מגלי והבה: את מתכוונת לקואליציה ולממשלה.

מירי רגב: ועדת החקירה הממלכתית אמרה דברים שבעיניי חבר שיושב בוועדה הזאת הוא היה חבר שעיצב בוועדה הקודמת את רפורמת המים וקשה לו מאוד להביע ביקורת על רפורמת המים ובסוף הגיע מצב שב-1 בינואר אזרחי המדינה הולכים לשלם מחיר יקר מאוד עבור המים, דבר שלא יעלה על הדעת, ובעיניי הדרך היחידה שנותרה לי הייתה לפנות למבקר המדינה, וזה אבסורד.

מירי רגב: האיש או הגורם היחידי היום שיש לו אהדה ציבורית, שיש עליו קונצנזוס במדינה והוא באמת מטפל בנושאים כפי שהם, זה מבקר המדינה .

מירי רגב: על כך אני רוצה לומר לעומד בראש המערכת הזאת, לך, מבקר המדינה, ולאנשיך, יישר כוח גדול מאוד.

מיכה לינדנשטראוס: תודה רבה.

משה גפני: אני מסכים עם מה שאמרה חברת הכנסת מירי רגב לגבי מעמדו של מבקר המדינה.

משה גפני: אין לגבי העניין הזה ויכוח.

משה גפני: יש ויכוח האם הכנסת יכולה או לא יכולה.

משה גפני: הכנסת יכולה.

משה גפני: היא לא מצליחה בהרבה מקרים, אבל היא יכולה.

משה גפני: אתמול אישרנו את הקפאת היטל הבצורת לתקופה של שלושה וחצי חודשים, אנחנו הנחנו הצעת חוק שתאפשר לנו להמשיך את ההקפאה במאבק גדול עם הממשלה והנחנו הצעת חוק, מלבד ההצעה שלך – את גם חתומה על ההצעה של ועדת הכספים – לגבי הנושא של העלאת תעריפים שהתקבלה בממשלה הקודמת ולא כאשר אנחנו היינו בקואליציה.

משה גפני: אתמול אמרה חברת הכנסת דליה איציק, עת דיברה על ההקפאה, שהיא רוצה לראות את גפני, מה היה אם הוא היה באופוזיציה, מה הוא היה עושה בקשר להעלאת תעריפי המים.

משה גפני: היא לא הייתה צריכה לנחש.

משה גפני: אני עשיתי לפני שנתיים במליאת הכנסת כאשר ממשלת קדימה הביאה את העלאת התעריפים והפכה את זה ממצרך מסובסד למצרך רגיל.

משה גפני: אני חושב שבמדינה מסודרת, מים זה מצרך רגיל.

מירי רגב: מצרך קיומי.

משה גפני: אגב, אני קראתי גם את דוח הביניים של הוועדה.

מירי רגב: השאלה מה אנחנו יכולים לעשות עד ה-1 בינואר.

משה גפני: את במפלגת השלטון ואני בקואליציה.

מירי רגב: זה אומר שיש דברים שהכנסת לא יכולה לעשות.

מגלי והבה: אני מאוד מצטער, אני רוצה לומר לך דבר אחד.

מגלי והבה: עכשיו מנסים להתחסד.

מגלי והבה: אני מכבד את המבקר ולא נכניס אותו לוויכוח הזה.

משה גפני: הוא בעניין הזה.

מגלי והבה: אני אומר לך שההתחסדות הזאת, הרי מי העלה ומי החליט על העלאת מחירי המים או מי החליט על היטל הבצורת.

משה גפני: על היטל הבצורת, אנחנו.

מגלי והבה: אז לא יורים ובוכים.

מגלי והבה: אנחנו, זאת אומרת, הקואליציה הזאת, היא זאת שהחליטה.

מגלי והבה: אנחנו התנגדנו.

מגלי והבה: כל אחד עושה את תפקידו.

מגלי והבה: כאשר אתה היית באופוזיציה, עשית את תפקידך בצורה טובה מאוד.

משה גפני: בעניין הזה יש היום קונצנזוס.

מגלי והבה: אם צריך להתחשב באוכלוסייה, ההתחשבות בזה שלא מרימים את היד ואחר כך מתחילים לבכות עם האזרחים.

משה גפני: בסדר.

משה גפני: בנושא של המים, אם אתה שם לב, אני כל הזמן מוביל לקונצנזוס.

משה גפני: שלושת החוקים עליהם דיברנו, הם חוקים שכולם חתמו עליהם, גם קדימה וגם הליכוד.

משה גפני: להזכיר לכם, אנחנו במסכת הברכות.

יצחק וקנין: נראה לי שחברת הכנסת מירי רגב נולדה במזל שהיסוד שלו הוא מים.

יצחק וקנין: במקורותינו נאמר:

יצחק וקנין: עם כל צמא לכו למים ואין מים אלא תורה.

יצחק וקנין: לגופו של עניין.

יצחק וקנין: כמי שוותיק בבית הזה ומכיר את מר גולן גם כחבר הוועדה לענייני ביקורת המדינה במשך שנים רבות, אני חושב שהמינוי הוא מינוי ראוי וגם ראוי להיות קבוע ולא רק זמני.

יצחק וקנין: נאחל לך.

יצחק וקנין: אתה יודע, כל זמני הוא קבוע.

יצחק וקנין: אני מברך את מבקר המדינה ואת כל הצוות שלו כי אני מכיר את העבודה שהצוות הזה עושה והוא באמת עושה עבודה נאמנה וחשובה מאוד לציבוריות הישראלית.

יצחק וקנין: יהי רצון שחפץ בידכם השם יצלח, כל אשר תעשו, תשכילו.

משה גפני: אמן.

משה גפני: יישר כוח.

מגלי והבה: אני רוצה להצטרף למברכים.

מגלי והבה: אנחנו כאנשי צבא יודעים שמי שגדל במקום טוב, בבית ספר טוב.

אמנון כהן: גם אנחנו גדלנו בצבא.

מגלי והבה: מאה אחוז.

מגלי והבה: אני מדבר על אלה שגדלו הרבה מעבר לממוצע.

אמנון כהן: גם מילואים נחשב.

מגלי והבה: כן.

מגלי והבה: בסך הכל אני באמת מברך על המינוי.

מגלי והבה: זאת ההזדמנות גם להודות למבקר המדינה על כל מה שהוא עושה ועל כל הקו שהוא מוליך בין העמים ולא רק במדינת ישראל שלא לעשות טעויות אלא לשמור על החוק ועל הצדק במדינת ישראל.

מגלי והבה: תודה רבה.

משה גפני: תודה רבה.

משה גפני: רבותיי, אנחנו עוברים לסעיף השני.

משה גפני: מר גולן, בבקשה, עכשיו תתחיל את העבודה שלך כמנכ"ל בפועל באישור ועדת הכספים.

שמואל גולן: אדוני היושב ראש, חברי הוועדה, בפברואר 2009 על פי החוק המפלגות היו אמורות להגיש לנו במהלך חודש מאי את הדוחות.

שמואל גולן: בזמנו הן פנו לכנסת וביקשו דחייה.

שמואל גולן: ב-30 ביוני נערך דיון בו הכנסת אישרה להאריך את תקופת ההגשה ומבחינתנו גם את תקופת הגשת הדוח על ידי המבקר עד ה-3 בינואר 2010.

שמואל גולן: לאחרונה למעט שתי מפלגות סיימנו את כל עבודת השדה מול כל המפלגות, הוצאנו לכולן כבר את הדוחות ובעצם כל הדבר הזה שנמצא כאן לידי הוא הדוח, אבל חלקן הגישו בקשת דחייה לתת להם את זכות הטיעון והן רוצות כמובן להגיב על כל מה שכתבנו בדוח.

שמואל גולן: מבחינתנו, אנחנו מבקשים דחייה שהיא נגזרת מהפניות של המפלגות כי לדוגמה כי יש כאלה שרק אתמול הגישו לנו את התשובות.

פניה קירשנבאום: מתי אתם הגשתם את השאלות אליהם?

פניה קירשנבאום: שמואל גולן: אנחנו הגשנו בתחילת החודש.

פניה קירשנבאום: תלוי מי.

פניה קירשנבאום: תלוי איזה מפלגות.

פניה קירשנבאום: זה מה ששאלתי.

שגית אפיק: אנחנו מדברים על הדוח השוטף שהייתם צריכים להגיש ב-6 בדצמבר?

שמואל גולן: אני אזכיר מה היה בדיון הקודם.

שמואל גולן: בחודש יוני באנו לכאן ואמרנו שהשנה היו ארבע מערכות שעלינו לבדוק.

שמואל גולן: הייתה מערכת אחת שהיא מערכת הבחירות לכנסת השמונה עשרה, היו שתי מערכות נוספות שאנחנו מחויבים על פי חוק לבדוק וזה השוטף של הכנסת השבע עשרה לשנת 2008 ולחודשיים הראשונים של 2009, והייתה מערכת נוספת שהייתה בנובמבר 2008 ואלה הבחירות לשלטון המקומי והמערכת הזאת נחלקת לשתיים: חלק אחד סיעות עצמאיות, רשימות עצמאיות, והחלק השני סיעות אם וסיעות בת.

שמואל גולן: סיעות עצמאיות הגישו למבקר המדינה לפני כחודש וחצי את הדוח וסיימנו את הדבר הזה.

שמואל גולן: הכנסת אישרה לנו בזמנו להגיש דוח אחוד כי יש קשר בין השוטף לבין העבודה והמימון שנעשה במערכת הבחירות לשלטון המקומי ויש גם קשר לפעמים, שהוא לא צריך להיות, בין מערכת הבחירות לכנסת השמונה עשרה לבין המערכות השוטפות.

שמואל גולן: לכן ביקשנו בזמנו לעשות דוח אחוד והדוח האחוד שנקבע היה ל-3 בינואר 2010.

שמואל גולן: יש לי כאן רשימה של מספר סיעות שכבר ביקשו דחייה כי לא כל דבר שאנחנו מציגים, מקובל עליהן וחלקן רוצות להציג לנו גם נתונים חדשים.

אמנון כהן: איזה סיעות?

שמואל גולן: אנחנו קיבלנו בזמנו מ-גיל, מ-ש"ס, מ-מרצ, מ-אחי, מ-קדימה, מ-הליכוד, מ-תקומה, מ-האיחוד הלאומי, מ-המפד"ל ומ-מד"ע.

אמנון כהן: מה קיבלתם?

שמואל גולן: בקשת דחייה.

שמואל גולן: בינתיים אתמול ושלשום התחלנו לקבל מחלק מהמפלגות חלק מהתשובות כאשר חלקן הן תשובות בהן מזמינים אותנו להציג נתונים אחרים.

שמואל גולן: כלומר, אנחנו עדיין נמצאים בדו שיח עם חלק מהמפלגות, עם חלק גדול מהמפלגות.

שמואל גולן: אדוני, יש שתי אפשרויות כאשר אפשרות אחת היא להוציא את הדוח כפי שהוא קיים.

שמואל גולן: אנחנו סיימנו אותו ואני אומר למעט מפלגה אחת שאני לא רוצה לציין את שמה שאנחנו עוד שוברים את הראש אתה ועוד לא הוצאנו לה את הדוח.

שמואל גולן: האפשרות השנייה היא לתת את זכות התגובה לכל מי שרוצה, חלקם נתנו לנו וחלקם עדיין לא הגישו.

שמואל גולן: לכן הגיש מבקר המדינה בקשת דחייה בחודש נוסף.

שמואל גולן: המשמעות היא שכל זמן שמבקר המדינה לא מגיש את הדוח, לא משלמים את היתרה של ה-15 אחוזים.

שמואל גולן: יחד עם זאת, אני חייב להזכיר שכל המפלגות קיבלו מקדמה, חלקן יהיו מקדמות גדולות מאוד שיצטרכו להחזיר אותן.

שמואל גולן: המקדמה נגזרת מנוסחה מסוימת על בסיס הכוח שהיה להן בכנסת השבע עשרה שמטבע הדברים השתנה, אצל חלקן לטובה ואצל חלקן לרעה.

שמואל גולן: אני כבר לא מוסיף כאן את המקדמות הענקיות שנמצאות היום בתחום של השלטון המקומי.

שמואל גולן: מספיק שאני אומר לכבודו שיש לי מפלגה אחת שאני שובר את הראש אתה שהיא קיבלה מקדמה ל-77 רשויות והתמודדה בחמש בלבד.

משה גפני: תודה.

פניה קירשנבאום: זאת טעות או אי הבנה שלי אבל בסעיף 4 אתה כותב שהתייחסותם במהלך המחצית הראשונה של חודש דצמבר 2008.

שמואל גולן: לא.

שמואל גולן: עכשיו.

שמואל גולן: 2009.

שמואל גולן: זאת טעות סופר.

פניה קירשנבאום: רציתי להבין את זה כי לרגע מצאתי את עצמי במקום לא ברור.

שמואל גולן: 2009.

פניה קירשנבאום: דבר שני.

פניה קירשנבאום: אני מבינה שאתם עושים עבודה ואני כמזכ"לית המפלגה יודעת יפה מאוד איזו עבודה אתם עושים כי אני עוברת את זה על בשרי.

פניה קירשנבאום: אני למשל קיבלתי שאלות בשבוע שעבר ולא בתחילת החודש.

שמואל גולן: יש כאלה שקיבלו בשבוע שעבר.

שמואל גולן: אני מזכיר שאנחנו בחנו ארבע מערכות.

אמנון כהן: את חושבת שהם מושכים את הזמן?

פניה קירשנבאום: לא אמרתי שהם מושכים את הזמן.

פניה קירשנבאום: אני נותנת להם ברוחב לב עוד חודש.

פניה קירשנבאום: את שאר הדברים אני אומר אישית למבקר המדינה.

משה גפני: יש עוד מישהו שרוצה להתייחס?

נורית ישראלי: תמיד אומרים שאתם מבקשים הארכה ובזמן הזה מתעכב התשלום למפלגות ותשלום למפלגות זה לא רק למפלגות אלא זה תשלום לאנשים.

נורית ישראלי: יש להם נושים, יש להם בעלי עסקים קטנים, יש משפחות שתלויות בזה.

נורית ישראלי: זאת בקשה מאוד חזקה ומאוד נוגעת ללב ובאמת קשה לבקש דחייה אם אתה גורם לזה שמישהו יהיה בחסרון כיס.

נורית ישראלי: מה שאמר לכם המנכ"ל בפועל זה שחשוב מאוד לציין שהחלק הארי – ולא רק החלק הארי אלא רוב רובן, כמעט כל המפלגות – הוא לא במצב הזה אלא הוא בדיוק במצב הפוך.

שמואל גולן: הן הולכות להחזיר כסף רב.

נורית ישראלי: כתוצאה מהדוח כרגע המצב הוא שרוב המפלגות צריכות להחזיר כסף.

נורית ישראלי: זאת אומרת, כאשר אנחנו דוחים להן, במובן הכלכלי אפילו אפשר לומר שהן מרוויחות עוד חודש את הכסף הזה שבסופו יצטרכו להחזיר אותו.

נורית ישראלי: זה שיקול מאוד מרכזי בעיניי.

פניה קירשנבאום: אני מכירה את המצב שלי ולא של המפלגות האחרות.

פניה קירשנבאום: מה שקורה הוא שבדרך כלל זה שאם אתה חייב 20 שקלים, קל מאוד לקחת ממך, אבל אם אתה חייב 20 מיליון שקלים, אף אחד לא יודע מה לעשות אתך.

פניה קירשנבאום: כאשר המפלגה שלי בבחירות לרשויות המקומיות הייתה חייבת 593 אלף שקלים או 693 אלף שקלים, ידעו יפה לקחת את הכסף הזה מיד.

פניה קירשנבאום: אם הייתי רצה ל-76 רשויות, אף אחד לא היה לוקח ממני את הכסף הזה.

פניה קירשנבאום: מצד אחד גבו את הכסף אבל מצד שני אתם יודעים שאנחנו לקחנו הלוואות בבנקים ואנחנו מדי חודש בחודש משלמים מאות אלפי שקלים כריבית של הכסף הזה.

פניה קירשנבאום: דווקא לא אני אצטרך להחזיר אלא אתם תצטרכו לשלם לנו את ה-15 אחוזים אבל אף אחד לא יחזיר לי את הריביות האלה.

מגלי והבה: מה יכול להזיק לך חודש אחד?

פניה קירשנבאום: אני משלמת 450 אלף שקלים לחודש.

משה גפני: את יכולה לקבל ריבית.

מגלי והבה: אתם מפלגה עשירה ואין לכם בעיה.

משה גפני: מה את מציעה?

פניה קירשנבאום: שיחזירו החודש את הריבית.

משה גפני: אני מבקש לסכם את הדיון ואז נעבור להצבעה.

משה גפני: מה שאמרה חברת הכנסת פניה קירשנבאום זה נכון.

משה גפני: זאת אומרת, באופן עקרוני המציאות הזאת קיימת, גם מחמת עומס העבודה, ואני מבין את זה.

משה גפני: אני מקבל את מה שאתם אומרים.

משה גפני: יש באמת מפלגות שקיבלו את השאלות מאוחר יותר.

משה גפני: בסדר.

משה גפני: אין לי תלונה על העניין הזה כי המבקר עושה כאן מלאכה נאמנה ובישיבה הקודמת של ועדת הכספים שאני עדיין לא הייתי היושב ראש אלא חבר בוועדה, אז הייתי בהתמודדות על תפקיד היושב ראש, הראש שלי היה פנוי לשמוע את מה שאמרתם אז בדיון שהתקיים בוועדה.

משה גפני: באמת הצגתם נכונה את המציאות הזאת בה אנחנו עברנו במהלך התקופה הזאת ארבע מערכות בחירות.

משה גפני: אגב, גם דובר אז על פריימריס.

מיכה לינדנשטראוס: גם.

פניה קירשנבאום: מזל שאין לי פריימריס.

משה גפני: ברגע שאתם מבקשים דחייה כדי למצות את העניין, באמת יש מפלגות שכתוצאה מהדחייה הזאת ייגרם להן נזק מסוים, אבל אין ברירה.

משה גפני: זאת אומרת, אנחנו צריכים לאזן בין המציאות הקיימת לבין המחויבות שצריך לא לעשות אפליה ולא לעשות הבחנה בין כאלה שיקבלו כסף לבין כאלה שיחזירו כסף.

משה גפני: זה לא התפקיד שלנו וזה גם לא התפקיד של מבקר המדינה.

משה גפני: מבקר המדינה צריך להגיש דוחות שיהיו אמינים, נכונים וראויים.

משה גפני: לכן הבקשה הזאת היא בקשה שאנחנו לפי דעתי צריכים לאשר אותה.

משה גפני: אני רק מבקש להעיר הערה אחת שהערתי אותה למבקר.

משה גפני: זה לא תפקידה של ועדת הכספים ואני חושב שזה צריך ללכת לוועדת הפנים, לגבי השלטון המקומי.

משה גפני: אני לא מדבר על הסיעות העצמאיות עליהן כבר הגשתם דוח, אבל יש סיעות שהן סיעות משותפות, הן סיעות מקומיות משותפות עם המפלגות שנמצאות בכנסת ועליהן - אני מבין שזה מסובך - לא הוגש עדיין דוח.

משה גפני: חלק גדול מהסיעות האלה או אלה שפנו אלי, אם הם לא מקבלות, אצלן זאת התמוטטות.

משה גפני: המפלגות הגדולות יכולות לחיות עם זה.

אמנון כהן: אנחנו נסתדר.

משה גפני: אני לא יודע אם נסתדר או לא נסתדר.

משה גפני: אנחנו נמצאים עם מימון מפלגות אבל אלה סיעות שבהרבה מאוד מהסיכומים הם צריכים לדאוג להוצאות של עצמן ושם מדובר בכספים לא גדולים והם חייבים לספקים וכולי.

משה גפני: בזה אנחנו מבקשים להתחשב.

פניה קירשנבאום: יש כאלה שכבר נתבעים.

שמואל גולן: בעניין הזה אני חייב לומר לך ששם זה אי הסדר הכי גדול.

משה גפני: אני מתאר לעצמי.

שמואל גולן: הניסיון למצוא מי שותף עם מי ומי מימן את מי, אנחנו בזה שוברים את הראש בזמן האחרון.

שמואל גולן: יש לנו את כל הקואליציות האפשריות.

משה גפני: כן.

משה גפני: אני יודע.

משה גפני: כמו חברת הכנסת קירשנבאום, גם אני מזכ"ל מפלגה, אמנם לא גדולה כמו ישראל ביתנו, אבל שואפת להיות גדולה ושואפת לזה מאז קום המדינה ולא מצליחה בגלל שכאשר אנחנו מביאים קולות, הם הולכים ל-ש"ס.

אמנון כהן: ובצדק.

משה גפני: בצדק או לא בצדק, את החשבון הזה נעשה פעם אחרת.

משה גפני: בסדר.

משה גפני: אני שמח שאני מביא לכם קולות.

משה גפני: אם לפחות הייתם מכירים לי טובה במשהו קטן, בסדר.

אמנון כהן: אתה יושב כאן בזכותנו.

אמנון כהן: שכחת?

משה גפני: בזכות ליצמן.

אמנון כהן: אנחנו ויתרנו.

משה גפני: ויתרתם כי קיבלתם ארבעה שרים.

משה גפני: את כל המדינה אתם מחזיקים אבל בסדר, אני מפרגן לכם, אלה קולות שלי.

משה גפני: אדוני המבקר, אל תיקח ברצינות, יש כאן חלקים שהם חלקים של הומור כי אחרת החיים הופכים להיות משעממים.

משה גפני: אנחנו מצביעים על בקשת המבקר להאריך את המועד להגשת הדין וחשבון עד ה-3 בפברואר 2010.

משה גפני: ה צ ב ע ה בקשת המבקר אושרה פה אחד הבקשה אושרה.

משה גפני: תודה רבה.